**A *Motorokkal Az Állatokért Egyesület* Általános Adatkezelési Tájékoztatója**

A tájékoztató célja: Adatkezelői adatok, Adatkezelési célok, Jogalapok, [Vélelmezett őszinteség](https://mszp.hu/adatkezelesi_tajekoztato#velelmoszint), Adathozzáférés, Adatfeldolgozók, Adatbiztonság, Adatkezelés mértéke, Megkeresések módja és A tájékoztató frissítésének leírása

**1. Mi a célja a jelen tájékoztató közzétételének?**

Mindenkinek joga van tudni, hogy ki, hol, mikor, milyen célra használja fel személyes adatait. Ezért az Motorokkal az Állatokért Egyesület (továbbiakban MÁE) nyilvánosságra hozza a jelen Általános Tájékoztatót abból a célból, hogy az adatkezelésének teljes útját mindenki számára követhetővé és ellenőrizhetővé tegye ("átláthatóság elve"). Személyes adatfelvételkor az egyesület tagja, képviselője az adatfelvétel lényeges körülményeinek ismertetésekor e tájékoztató elérhetőségét is megjelöli. Az MÁE kötelezettséget vállal arra, hogy a személyes adatokat az adatkezelési szabályok előírásainak megfelelően kezeli, azokat illetéktelenek tudomására nem hozza.

**2. Az adatkezelő**

|  |  |
| --- | --- |
| Név: | Motorokkal az Állatokért Egyesület |
| Nyilvántartási szám: | 13-02-0008272 |
| Postai cím, székhely: | HU 2315 SZIGETHALOM MŰ ÚT 292-298 A.ép. LPH.lép. I/3.em. |
| Email: | motorosokszszmiklos@gmail.com |
| Telefonszám: | 06-70-223-78810 |
| Adatvédelmi tisztviselő:  | Bregócs Edina |

**3. Az adatkezelés céljai**

3.1. Az adatkezelő a személyes adatokat a következő jogszerű működési vagy eseti célokkal kezeli ("jogszerűség elve"):

1. Folyamatos közéleti és érdekérvényesítési szolgáltatás az állattartók és közösségeik részére.
2. Folyamatos szervezetműködtetői szolgáltatás tagok és támogatók részére.
3. Folyamatos információs, interakciós és tranzakciós tartalomszolgáltatás nyilvános infokommunikációs felületeken
4. elérhető egyéb felületeken érdeklődők, támogatók és szimpatizánsok részére.
5. Folyamatos vagy eseti ügyintézés munkavállalók és külső ügyfelek, szerződéses partnerek részére.
6. Eseti kulturális, vagy közéleti rendezvény-szervezői szolgáltatás a rendezvény iránt érdeklődők részére.

3.2. Az adatkezelő az adatkezelés eredeti céljától eltérő célból csak akkor kezel személyes adatokat, ha

1. az új adatkezelés összeegyeztethető az adatkezelés eredeti céljával,
2. és - az újabb adatkezelést megelőzően - erről tájékoztatta az érintetteket,
3. és az adatkezelés jogalapja nem hozzájárulás vagy jogi kötelezettség.

3.3. Az adatkezelő a személyes adatokat működési cél esetén a hozzájárulás visszavonásáig, eseti célnál az adott cél eléréséig kezeli. Ha az érintett az eseti cél teljesítését megelőzően visszavonja a hozzájárulását, az adatkezelő törli az adatot. (“az adatkezelés időtartama”)

**4. Mi lehet a jogalapja az adatok kezelésének?**

4.1. Az adatkezelő főszabályként az érintettek kifejezett hozzájárulásával kezel adatokat.

1. A hozzájárulás körülményeit a [GDPR II. fejezet, 6. cikk](https://eur-lex.europa.eu/legal-content/HU/TXT/HTML/?uri=CELEX:32016R0679#d1e1858-1-1) (1) a) és az [Infotv.](https://net.jogtar.hu/jogszabaly?docid=a1100112.tv) 5. § (1) bekezdés b) pontja szabályozza.
2. Az érintetti hozzájárulásnak önkéntesnek, konkrétnak és egyértelműnek kell lennie és megfelelő tájékoztatáson kell alapulnia.
	1. Különleges adatokat a MAÉ nem kezel.
	2. 16. életévét be nem töltött gyermek személyes adatainak kezelését a szülői felügyeletet gyakorló személynek kell engedélyeznie.
3. Az érintett bármikor visszavonhatja a hozzájárulását. A hozzájárulás visszavonása nem dönti meg a hozzájárulás ismételt vélelmezését az alábbi esetekben:
	1. az önkéntesen nyilvánosságra hozott és technikailag nem visszavonható adatoknál általában,
	2. azoknál az adatoknál, amelyeket az érintett nyilvános közszereplést vállalva, a közszereplést biztosító infrastruktúrát kifejezetten a nyilvánosságra hozatal céljából igénybe véve hozott nyilvánosságra;
	3. az adatkezelővel kommunikációs vagy ügyindítási célból kapcsolatba lépő érintett adataira nézve kizárólag a kommunikáció vagy az ügykezelés időtartama alatt.

4.2. Az adatkezelő adatokat kezelhet továbbá

1. az érintettel kötött szerződés teljesítése érdekében,
2. jogi kötelezettség, törvény, vagy törvényi felhatalmazás alapján,
3. természetes személyek létfontosságú érdekeinek védelme céljából, vagy ha az adatkezelést valamilyen közvetlen veszély elhárítása vagy megelőzése követeli meg,
4. abból jogszerű érdekből, hogy - a jogszabályok megszabta keretek között - az adatkezelésből neki előnye származzék, vagy a társadalomnak előnye származhasson (különösen a szavazóköri névjegyzékben szereplő adatok jogszerű keretek közötti használatával)

**5. Az adatközlők vélelmezett őszintesége támogatói adatfelvételkor**

Az adatkezelő munkatársai, jóhiszeműen - a GDPR több helyén, de különösen az 5. cikk 1) (a) pontjában említett módon, a tisztességes eljárás követelményeinek megfelelően -, támogatói adatfelvételkor az őszinteség vélelmével élnek az adatközlő személyekkel szemben. Senkiről sem tételezik fel a hamis adatközlést mindaddig, amíg az adat valóságtartalmát valaki hitelt érdemlően kétségbe nem vonja, általánosságban nem jogosultak a személyi azonosító okmányokba való betekintésre. Ha valaki ilyenkor nem valós adatot közöl önmagáról, akkor már a valós érintett első, a központi munkaszervezethez beérkező sérelmező jelzése - vagy egyéb, téves adatközlésre utaló megalapozott gyanú - is megdönti az említett vélelmet.

**6. Kik férhetnek hozzá a kezelt adatokhoz?**

6.1. Az MÁE tagjai és munkatársai csak dokumentáltan igazolt céllal, jogalappal és adatkörben, munkavégzésükhöz és tevékenységükhöz elengedhetetlenül szükséges mértékben férhetnek hozzá személyes adatokhoz, és csak e korlátok között kezelhetik azokat (“célhoz kötöttség”).

1. Az adatkezelés rendjét az MÁE Alapszabálya, valamint az egyesülettel szerződéses kapcsolatba kerülő személyek és szervezetek munkaszerződései, együttműködési és beszállítói szerződései részletezik.
2. Az adatkezelésben résztvevők hozzáférési jogosultsági szintjének magadásáról vagy megvonásáról - munkaszervezeti egyeztetést és kockázatelemzést követően - egyszemélyben az elnök dönt.

6.2. Az adatkezelő a személyes adatokat harmadik fél részére csak akkor továbbítja, ha ehhez az érintett kifejezetten hozzájárul.

6.3. Az adatkezelő garantálja, hogy mind a szervezetén belülről, de különösen mind a szervezetén kívülről érkező (egyéni, intézményi, hivatali, bírói, hatósági, közhatalmi stb.) adatigényléskor a tőle elvárható megkülönböztetett gondossággal, csak jogszabállyal indokolt mértékben és formában közöl adatokat az általa kezelt adatok közül, és kizárólag akkor, ha az adatkezelési cél és adatkör világosan megjelölt.

**7. Kik vesznek részt az adatfeldolgozásban?**

7.1. Az adatfeldolgozók az adatkezelő megbízásából vagy rendelkezése alapján járnak el, és az adatkezelési szabályok betartásában önálló a felelősségük. Az egyesület adatfeldolgozói eseti jelleggel a vele szerződéses kapcsolatban álló partnerek, külön eseti adatkezelési tájékoztatók szerint;

7.2. Az adatfeldolgozókra vonatkozó külön adatkezelési előírásokat a munkavállalókkal és a szerződéses partnerekkel kötött szerződések rögzítik.

**8. Milyen adatbiztonsági követelményeknek felel meg az egyesület adatkezelése?**

Az adatkezelő technológiai védelmi eljárásokkal gondoskodik a biztonságról.

**9. Milyen mértékben és mennyi ideig kezelhet adatokat az adatkezelő?**

9.1. Az adatkezelő az adatkezelés mindenkori céljának megfelelve

1. az általa kezelt adatok körét az elengedhetetlenül szükséges minimumra korlátozza, (“adattakarékosság”, “adatminimalizálás”), ez az adatkör elsősorban a név, a születési adatok, a lakcím, az e-mail cím és a telefonszám;
2. addig kezel adatot (“korlátozott tárolhatóság”),
	1. amíg az érintett visszavonó kérelméről, vagy adatkezelést sérelmező jelzéséről tudomást nem szerez,
	2. vagy amíg jogszerű hatósági megszüntető határozatot kézhez nem kap,
	3. vagy amikor jogszabály erre kötelezi.

9.2. Az adatkezelő a kezelt személyes adatokat a tőle észszerűen elvárható gondossággal, belső eljárási szabályok következetes érvényesítésével, de különösen az érintetti felszólítást, vagy kérelmet követően haladéktalanul helyesbíti (“pontosság”).

9.3. Az adatkezelő - egyéb jogalap híján - az érintetti adatokat törli

1. ha az érintett saját adatainak hozzájáruláson alapuló kezelésével kapcsolatban megkérdőjelezi az adatkezelés jogszerűségét (“hozzájárulás vélelmezett visszavonása”),
2. vagy ha a hozzájárulás önkéntes, konkrét, egyértelmű jellegével, ill. a hozzájáruláshoz kapcsolódó tájékoztatás megfelelő mértékével szemben megalapozott kétség merül fel.

9.4. Az adatkezelő a vele szerződésben álló személyek adatait olyan mértékben és ideig kezeli, amennyire és ameddig azt a jogviszony teljesítése szükségessé és lehetővé teszi.

9.5. Az adatkezelő a törlési dokumentációban (amelynek a törlési értesítés is a része) kizárólag az érintett nevét, email-címét és a törlési időpontot tárolja, egyéb adatbázisoktól elkülönítve. Az adatkezelő nem tárol érintetti adatokat a 2023. évnél korábbi időszakról.

**10. Az érintettek - vagy egyéb jogalanyok - milyen módon fordulhatnak kérelemmel, kérdéssel az egyesülethez személyes adatok kezelésével kapcsolatban?**

10.1. Az érintettek ellenőrizhetően dokumentált formában (pld. az adatkezelő email-címére vagy postai címére küldött levélben)

1. [GDPR 15. cikkében](https://eur-lex.europa.eu/legal-content/HU/TXT/HTML/?uri=CELEX:32016R0679#d1e2480-1-1) szabályozott keretek között felvilágosítást kaphatnak kezelt személyes adatokról (“hozzáférés joga”);
2. személyes adatok jogellenes kezelése ellen a [GDPR 21. cikkében](https://eur-lex.europa.eu/legal-content/HU/TXT/HTML/?uri=CELEX:32016R0679#d1e2770-1-1) leírt módon tiltakozhatnak (“tiltakozás joga”);
3. adataikat a [GDPR 20. cikkében](https://eur-lex.europa.eu/legal-content/HU/TXT/HTML/?uri=CELEX:32016R0679#d1e2720-1-1) szabályozott keretek között, jól használható, géppel olvasható formátumban megkaphatják, akadályoztatás nélkül szabadon továbbíthatják más adatkezelőnek ("adathordozhatóság joga");
4. adataik módosítását, korlátozását vagy törlését kezdeményezhetik (“jog a [helyesbítéshez](https://eur-lex.europa.eu/legal-content/HU/TXT/HTML/?uri=CELEX:32016R0679#d1e2566-1-1)”, “jog az adatkezelés [korlátozásához](https://eur-lex.europa.eu/legal-content/HU/TXT/HTML/?uri=CELEX:32016R0679#d1e2667-1-1)”,”jog a [törléshez](https://eur-lex.europa.eu/legal-content/HU/TXT/HTML/?uri=CELEX:32016R0679#d1e2573-1-1)”).
5. A sérelmesnek vélelmezett adatkezelés vagy számukra nem kielégítő intézkedés esetén panaszt emelhetnek a Nemzeti Adatvédelmi és Információszabadság Hatóságnál a hatóság honlapján (naih.hu) leírt módon, a  ugyfelszolgalat@naih.hu, illetve a 1363 Budapest, Pf.: 9. címeken, valamint - az Infotv-ben részletezett módon - bírósághoz fordulhatnak.

10.2. A jogi személyek (bíróságok, hatóságok, hivatalok, intézmények, szervezetek stb.) saját hatáskörükben járnak el az egyesület adatkezelési gyakorlatát érintően. Az egyesület a megkeresésekre a tőle elvárható megkülönböztetett gondossággal, jogszabállyal indokolt mértékben és formában közöl információkat az általa kezelt személyes adatokkal kapcsolatban.

10.3. Amikor megkeresés az egyesülethez eljut, akkor gondoskodnak arról, hogy indokolatlan késedelem nélkül, de legkésőbb az eljuttatástól számított 25 napon belül a megkeresésre válaszoljanak ill. válaszoljon.

**11. Az egyesület milyen eseti adatkezelési tájékoztatókat készít?**

11.1. Az általános adatkezelői céloktól jelentősen eltérő, vagy azoknál konkrétabb, vagy egyszeri alkalmakhoz kötődő adatkezelési célok kitűzésekor az egyesület eseti adatkezelési tájékoztatót készít és hoz az érintettek tudomására.

11.2. Az eseti adatkezelési tájékoztatók - elsősorban - adománygyűjtésekhez, eseti rendezvényekhez kötött tájékoztatók.

**12. Záradék**

Az MÁE a jogszabályi és technológiai körülmények változásának figyelembevételével, a [GDPR 24. cikk (1)-(2) pontjainak](https://eur-lex.europa.eu/legal-content/HU/TXT/HTML/?uri=CELEX:32016R0679#d1e3010-1-1) megfelelve, jelen tájékoztatót folyamatosan frissíti.